Ya, ar c'hembraeg "cyfeirio" a siniffi "adresser", "diriger", ha neuse ar ger devered "cyfeiriad" a dal "adresse", "direction" e kement ster so toud. Kar eo ar wrizienn-se d'ar brezhoneg "keñver": "Hennezh so bed mad 'n em c'heñver"; "a-geñver d'an ti". Diwar al lavarenn "lakad anê keñver-ha-keñver" eo bed govelled ar ger lennegel "keñveriañ", hag a so ssañssed da siniffîoud "komparajiñ". Ken buan all e c'hallffe talvezoud "adresser", "diriger", 'vel e kembraeg, ha neuse e veffe moyen da implîoud "keñveriad" ewid "adresse" e kement ster so toud, ha diluzied ar gudenn. Med allas, aï so re a c'herioù saved a-dreus hag a-hed e brezhoneg lennegel, justamant 'vel "chomlec'h" ha "keñveriañ" (e ster "komparajiñ"), ha dîaes eo c'hwennañ anê bremañ. Sell ase petra h-eo leuskel ar sevel-gerioù 'tre daouarn tud na n-int ked deus ar re akwitañ war ar yezh..., ha chom heb en em assuriñ e tremen ar gerioù newez mad gant an dud (gwir eo, pezh so dîaes d'ober pa vez ken neubeud a radio ha tele, pe a journalioù lenned gant al lodenn vrassañ deus ar vrezhonegerien). Nag a boan 'tre dijuni ha koan...